હનીમૂન માટે મોસમને ધ્યાનમાં રાખીને યોગ્ય સ્થળની પસંદગી કરો. કુટુંબીજનોથી દૂરનું સ્થળ પસંદ કરવું. ઓછામાં ઓછા પંદરથી વીસ દિવસ હનીમૂન માટે ફાળવવા જોઈએ, જેથી તમે એકબીજા સાથે મહત્તમ સમય પસાર કરી શકો. ઘણા લોકો એવા પણ હોય છે કે તેમને એન્ગેજમેન્ટ પછી સાથે રહેવાનો સમય મળ્યો હોતો નથી, તો આવાં કપલ માટે હનીમૂન એકબીજાની આદતો, પસંદ-નાપસંદ જાણવા માટે સારો સમય છે. હનીમૂનમાં તનની સાથે મન પણ એકરૂપ થાય છે. સ્થળ રોમેન્ટિક પસંદ કરવું. શક્ય હોય તો હિલસ્ટેશન પર પહેલી પસંદગી ઉતારવી, કેમ કે હિલસ્ટેશનનું વાતાવરણ બારેમાસ ખુશનુમા રહે છે. હનીમૂન ડેસ્ટિનેશન સાથે હોટલનું પણ એડવાન્સ બુકિંગ કરાવી લો જેથી કોઈ સમસ્યા ન ઉત્પન્ન થાય.